| **Viktoras Tiažkijus** |
| --- |
| Gimė | 1957 m. lapkričio 27 d.Vilniuje |
| Mirė | 2014 m. spalio 17 d. (56 metai)Vilniuje |
| Tautybė | lenkas |
| Sutuoktinis (-ė) | Eglė Mickevičiūtė-Tiažkijienė |
| Vaikai | Viktorija Tiažkijūtė |
|  |
| Veikla | teisininkas, dėstytojas |
| Sritis | teisė |
| Organizacijos | Vilniaus universitetas |
| Pareigos | docentas |
|  |
| Išsilavinimas | aukštasis |
| Alma mater | 1983 m. Vilniaus universiteto Teisės fakultetas, teisininkas; 1985–1988 m. Maskvos universitetas, teisės mokslų kandidatas |

**Viktoras Tiažkijus** (1957 m. lapkričio 27 d. Vilniuje – 2014 m. spalio 17 d. Vilniuje) – teisininkas, teisėtyrininkas laboralistas, Vilniaus universiteto docentas, buvęs Vilniaus universiteto Teisės fakulteto dekanas.

Biografija
----------

1983 m. Vilniaus universiteto Teisės fakulteto baigė teisės studijas, įgijo teisininko kvalifikaciją ir pradėjo dirbti Vilniaus universiteto Teisės fakulteto Darbo teisės katedroje asistentu. 1985–1988 m. Maskvos universiteto (Lomonosovo vardo) Teisės fakulteto aspirantas. 1988 m. rugsėjo 30 d. apgynė disertaciją tema „Tipinės nuostatos ir valstybinės rekomendacijos tarybinės darbo teisės sistemoje", teisės mokslų kandidatas (socialinių mokslų teisės krypties daktaras).

Nuo 1988 m. iki 1992 m. Vilniaus universiteto Teisės fakulteto Darbo teisės katedros asistentas ir vyr. asistentas, nuo 1993 m. docentas, nuo 1992 m. Vilniaus universiteto Teisės fakulteto prodekanas, iki 2002 m. – Vilniaus universiteto Teisės fakulteto dekanas, nuo 1993 m. docentas, nuo 2009 m. rugsėjo 1 d. Privatinės teisės katedros docentas. Vilniaus universiteto Žurnalistikos instituto dėstytojas (pirmakursiams dėstė kursą „Darbo teisė"; studentams paskaitoje pasirodė neblaivus (viso kurso vardu savo nuogąstavimus išdėsčius kreipimesi į Vilniaus universiteto Komunikacijos fakulteto Žurnalistikos instituto vadovybę, iš Vilniaus universiteto Teisės fakulteto žurnalistams atsiųstas dėstyti kitas dėstytojas; už tai Tiažkijui jokių nuobaudų nebuvo paskirta). Iki 2006 m. Vilniaus komercinio arbitražo teismo pirmininkas, Lietuvos Respublikos Prezidento kanceliarijos Prezidento Valdo Adamkaus patarėjo pavaduotojas iki 2002 m..

1996 m. Pretendentas į kandidatus į Lietuvos Respublikos Konstitucinio Teismo teisėjus.

Monografijos autorius, kelių darbų, Lietuvos Respublikos Darbo kodekso komentaro bendraautoris.

Vedęs. Žmona – Eglė Mickevičiūtė-Tiažkijienė, advokatės Eglės Mickevičiūtės-Tiažkijienės kontoros advokatė. Turi du sūnus: sūnus Konstantinas Tiažkijus – Lietuvos Respublikos teisingumo ministerijos Teisės sistemos departamento Teisės sistemos vystymo skyriaus vyriausiasis specialistas ; dukra – Viktorija Tiažkijūtė – moksleivė.

Mirė 2014 m. spalio 17 d. Vilniuje.

Bibliografija
-------------

* Darbo teisė: teorija ir praktika, 1 t. Vilnius: Justitia, 2005
* Lietuvos Respublikos darbo kodekso komentaras (I tomas) I dalis. Bendrosios nuostatos. II dalis. Kolektyviniai darbo santykiai (autoriai Ipolitas Nekrošius, Viktoras Tiažkijus, Paulius Koverovas, Genovaitė Dambrauskienė, Daiva Petrylaitė). Vilnius: Justitia, 2003, 285 p.
* Tiažkijus V. Petravičius R. Bužinskas G. Darbo teisė. – Vilnius: Justitia, 1999
* Tiažkijus V. Maculevičius J. Darbo santykių teisinis reguliavimas: pasaulinė patirtis ir Lietuvos praktika. Vilnius, 1997.

Šaltiniai
---------

1. ↑  Viktoras Tiažkijus Archyvuota kopija 2016-03-05 iš Wayback Machine projekto.(Lietuvos mokslo potencialas)
2. ↑  VU TF inf.
3. ↑  Sunkios vyriausiojo Seimo teisininko paieškos Archyvuota kopija 2016-03-05 iš Wayback Machine projekto. (Vytenė Stašaitytė, Dienraštis „Lietuvos žinios", 2006 08 24)
4. ↑  Viktoras Tiažkijus („Infolex")
5. ↑  Pretendentai į kandidatus į Lietuvos Respublikos Konstitucinio Teismo teisėjus
6. ↑  Advokatės Eglės Mickevičiūtės Tiažkijienės kontora („Infolex" inf.)
7. ↑  Konstantinas Tiažkijus (Infolex)
8. ↑  LR TM inf. Archyvuota kopija 2016-03-05 iš Wayback Machine projekto.
9. ↑